Diari Oficial de la Generalitat Valenciana


Sumari del DOGV 4189, del 13-02-2002 (2002/1341)

Informació pública del programa d'actuació integrada sobre la unitat d'execució UE-C16B de Sueca.
-------------------------------------------------------------------------------------------------

### Dades del document

Número de DOGV
:   4189

Data del DOGV
:   13-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1341


Organisme emissor
:   Opesueca, SL

Tipus de document
:   Anunci

Informació pública del programa d'actuació integrada sobre la unitat d'execució UE-C16B de Sueca. [2002/X1341]
  
La mercantil Opesueca, SL, ha presentat un programa per al desenvolupament d'una actuació integrada de la unitat d'execució UE'C16B de Sueca.
  
El programa esmentat ha estat protocol·litzat davant la notària de Sueca, senyora Aránzazu Muñoz Miralles, alhora que n'ha estat presentat un exemplar davant l'Ajuntament. El programa té com a objecte el desenvolupament urbanístic de la unitat d'execució esmentada i comprèn una alternativa tècnica consistent en un projecte d'urbanització, estudi de seguretat i salut i una memòria explicativa de l'objecte i la finalitat del propi programa. La documentació juridicoeconòmica es presentarà en el moment procedimental pertinent.
  
Conformement amb el que preceptuen els arts. 46 i 47 de la Llei 6/94, de la Generalitat Valenciana, reguladora de l'Activitat Urbanística (LRAU), s'exposa al públic el programa esmentat, mitjançant publicació dels anuncis corresponents en el Diari Oficial de la Generalitat Valenciana (DOGV) i al periòdic Levante. Es podran presentar alternatives tècniques i al·legacions durant vint dies comptadors des de la publicació de l'anunci en el DOGV. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per vint dies addicionals, si durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre general d'entrada de l'Ajuntament de Sueca, a la plaça de l'Ajuntament núm. 1, en horari d'oficines.
  
Qualsevol persona que ho desitge podrà comparèixer, en els terminis esmentats, a la Notaria de Sueca, c/ Sant Cristòfol núm. 9-1r-1ª, davant la notària senyora Aránzazu Muñoz Miralles, per a obtenir còpia de l'acta de protocol·lització o sol·licitar que aquesta li siga exhibida. Igualment podrà comparèixer a l'Ajuntament, on s'ha dipositat una còpia del programa, a l'objecte d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, tindrà lloc a l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació per les persones interessades durant els deu dies següents a l'obertura de pliques.
  
Amb anterioritat a la publicació del present anunci i en compliment del que estableixen els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés l'avís corresponent al domicili dels qui consten al Cadastre com a titulars de drets afectats per l'actuació proposada i a altres titulars que ens consten com a propietaris reals. Sense perjudici d'això, el present anunci serveix de notificació a tots els titulars cadastrals i a d'altres titulars que ens consten com a propietaris reals de terrenys inclosos en la unitat d'execució, els quals són els següents, sense perjudici que pogueren resultar-ne altres de desconeguts: senyor Cándido Córdoba Parra, senyor José Ortolá Grimal, senyor José Alvarez Díaz, senyor Severino Pedrós Sebastiá, senyor José Climent Velis, senyor Pedro Carmona García, senyor Vicente Alafarga Lletí, senyor José Beltrán Moncho, senyor Ricardo Francisco Pous Pascual, senyora Carmen Sampedro Navarro, senyora Asunción Falcó Castells, senyora Vicenta López Rodrigo, senyora Elisa López Rodrigo, senyor Vicente Roig Español, senyor Armando Palacios Llopis i altres, i senyor Valeriano Vendrell Lledó.